Šestomesečna beba na poklon dobila lutku transvestita. Poklon kupljen u jednoj prodavnici u Nišu.

Nišlijku S.J. umalo nije strefila srčka, kada je otpakovala kutiju sa lutkom i zavirila ispod njene roze pidžamice u potrazi za mestom gde se stavljaju baterije. Uprkos natpisu na ambalaži da je u pitanju beba za devojčice ('Baby girl fashion'), da ista ima crveni karmin i žensku garderobicu, majka je ispod pantalonica ugledala - muški polni organ, piše "Alo". "Ćerkica koja ima svega šest meseci, dobila je lutku kao poklon na krštenju. Videla sam da ima i neko dugme koje kada se pritisne, trebalo bi da se čuje muzika. Pošto se nije čula muzika, skinula sam odeću sa lutke i šokirala se – lutka je imala muški polni organ. Na kutiji jasno piše 'Baby girls fashion', lutka je našminkana i jasno je da je namenjena devojčicama pa je najblaže rečeno neprimereno da ima muški polni organ", kaže za "Alo" majka devojčice S.J. iz Niša. Papović: Poslaću im inspekciju! Predsednik Nacionalne organizacije potrošača Goran Papović šokiran je nemarom prodavaca i ističe da je to ozbiljan prekršaj, koji zaslužuje ozbiljnu kaznu. "Strašno! Sramno je i skandalozno. Ne može neko da se igra sa decom, pogotvo zato što ta lutka aludira na transvestite. Nemam razumevanja za rodnu ravnopravnost na takav način. Neverovatno je to do koje mere je neko sebi dozvolio da učini takvu grešku i do koje mere taj neko nije kažnjen. Poražavajuće je. Ovog sekunda ću uputiti zahtev Ministarstvu trgovine da se pošalje inspekcija i da se ta serija lutaka povuče i vrati novac potrošačima. Ako nam se više potrošača javi možemo da pokrenemo i postupak zaštite kolektivnog interesa potrošača."

Ona kaže da je pomislila da je njihov primerak lutke feleričan jer se boja glave razlikovala od boje tela, pa je pokušala da je zameni. Ali, u prodavnici se uverila da i druge lutke imaju isti 'feler'.

"Mislila sam da samo naša lutka ne valja, da je došlo prilikom greške tokom sklapanja i da su pomešali glavu i telo. Ali, kada je prodavac uzeo jednu istu takvu lutku sa rafa i otvorio je, i ona je imala muški polni organ. Nisu mogli da je zamene jer nismo imali račun, budući da je kupljena na poklon", kaže S.J.

Ona navodi da su pokušali da ukažu prodavcima na to da je proizvod pogrešno delkarisan i da bi trebalo da se na ambalaži naznači precizno kakve su karakteristike igračke i kome je namenjena.

"Nemam ništa protiv različitosti ali kao izbor odraslog pojedinca, a ne kao nametanje tek rođenom detetu. U prodavnici kažu da nisu oni krivi jer nam nisu oni poklonili lutku. Pa ko može prilikom kupovine da otvori ambalažu, skida garderobu sa lutke da bi proverio da li ženska lutka ima muški polni organ. Ovako deklarisan proizvod nije adekvatan ni za pol ni za uzrast dece kojoj je namenjen", dodaje ona.

U prodavnici (naziv radnje poznat redakciji lista) "Alo" nije uspeo da dobije informaciju odakle su na naše tržište stigle ove lutke, da li su prilikom nabavke imali informaciju da lutka ima muški polni organ, da li je bilo još pritužbi kupaca, koliko je takvih igračaka prodato i da li će ih vratiti dobavljaču. Pozivom na broj telefona prodavnice, rečeno nam je da pitanja dostavimo mejlom i da će vlasnici ogovoriti na njih. Na pitanja poslata na mejlove ove firme odgovor nije pristigao do zaključenja teksta.

-----------------------------------

MONDO aplikacija ponovo na Google Play Store! PREUZMITE JE!